राज्यपाल शासन लगला के बाद पहिला बेर गृहमंत्री राजनाथ सिंह दु दिन के जम्मू -कश्मीर दौरा पर जईहें। ई यात्रा कल्ह से शुरू होई। गृहमंत्री इ दौरान ईहाँ सुरक्षा के जायजा लिहें। इ दौरा पर गृहमंत्री राज्यपाल शासन में चल रहल राज्य के सुरक्षा स्थिति के समीक्षा भी करिहें। शुक्रवार के ऊ अमरनाथ भी जाईहें। गृह मंत्रालय के एगो अधिकारी के मुताबिक गृहमंत्री, राज्यपाल एनएन वोहरा, प्रशासन आ सुरक्षा एजेंसियन के शीर्ष अधिकारी लोगन से मुलाकात करिहें।
उल्लेखनीय बा कि पिछला महिना 19 जून के भाजपा महबूबा मुफ्ती सरकार से समर्थन वापस ले लिहले रहे, जवना के बाद सरकार गिर गईल रहे। केंद्र के सिफारिश पर राष्ट्रपति राज्य में राज्यपाल शासन लागू कर दिहले बा। भाजपा समर्थन वापसी के खाति व्यापक राष्ट्रीय हित आ राज्य में ब़ढल आतंकवाद आ अलगावाद के जिम्मेवार ठहरवले रहल।
बता देंहम कि पिछला महीना भी राजनाथ सिंह जम्मू-कश्मीर के दौरा पर गईल रहले। इ दौरान ऊ कुपवाड़ा गईल रहले आ सीमा पर पाकिस्तानी गोलीबारी से पीड़ित परिवारन से मुलाकात कईले रहले। साथ ही ऊ रमजान के महीना में गृहमंत्रालय के तरफ से लागू कईल गईल सीजफायर के भी समीक्षा कईले रहले।
बता देंहम कि अमरनाथ यात्रा पर आतंकी हमला के खतरा के देखत सुरक्षाबल लखनपुर से पवित्र गुफा तकले जमीन से आसमान तक पैनी नजर रख रहल बाडे़। जम्मू-कश्मीर चूंकि पर्वतीय क्षेत्र ह, एहि से आशंका बनल रहेला कि कहीं आतंकी पहाड़ियन में छुपके श्रद्धालुअन के निशाना न बना देंहस। हरेक पहाड़ी पर सुरक्षाकर्मी के तैनाती मुमकिन नईखेै। संवेदनशील क्षेत्रन में ड्रोन से भी नजर रखल जा रहल बा।
बालटाल आधार शिविर मार्ग पर सुरक्षा के जिम्मा केंद्रीय रिजर्व पुलिस बल (सीआरपीएफ) के पास बा। श्रद्धालुअन के जत्था के बालटाल से रवाना होखे से पूर्व सीआरपीएफ के रोड ओपनिंग पार्टी राजमार्ग के जांच कके सुनिश्चित करेला कि आतंकियन कहीं सड़क किनारे कवनो विस्फोटक त नईखे लगवले।
bho_Deva bho_Deva bho_Deva bho_Deva bho_Deva